[Fatawa] HUKUNCIN FUSKANTAR ALKIBLA YAYIN BIYAN BUKATA A BANDAKI. - TAIMAKI NAQASA DAKAI ALLAH YA TAIMAKA MAKA
Home fatawa [Fatawa] HUKUNCIN FUSKANTAR ALKIBLA YAYIN BIYAN BUKATA A BANDAKI.
[Fatawa] HUKUNCIN FUSKANTAR ALKIBLA YAYIN BIYAN BUKATA A BANDAKI.
salam ga tambaya yaya hukuncin mutumin da ya kalli alkibila yayin da yake biyan bukatarsa amma kuma yana bandaki ba'a fili yake ba ?
To kanina, malamai sun yi sabani akan mas'alar, Abu-hanifa ya hana hakan , Malik ya tafi akan cewa mutukar a gida ne to babu laifi, saboda hadisin Abdullahi dan Umar wanda yake cewa : "Na hau dakin Hafsa sai na ga Annabi s.a.w. yana biyan bukatarsa, yana fuskantar Sham ya kuma juyawa alkibla baya", kamar yadda Bukari ya rawaito a hadisi mai lamba ta : 145.
Saidai abin da ya fi shi ne : kar mutum ya fuskanci alkibla, ko da a gida ne, saboda hadisin Abu-ayyub wanda Annabi s.a.w. yake cewa : "Idan kuka zo yin bahaya to kada ku fuskanci alqibla kada kuma ku bata baya" Bukhari a hadisi mai lamba ta : 394 da muslim a hadisi lamba ta : 264
Tabbas rashin kallon alqibla yayin biyan bukata shi ne ya fi, saboda hadisin da ya gabata da kuma fita daga sabanin malamai, don haka idan mutum zai gina shadda a gidansa zai yi kyau ya kautar da ita daga alkibla .